
ROMÂNIA

JUDEŢUL VRANCEA



CONSILIUL LOCAL

AL MUNICIPIULUI FOCŞANI

H O T Ă R Â R E

   privind aprobarea dezmembrării terenului în suprafaţă de 4978,00 mp. aparţinând 

                domeniului privat al Municipiului Focşani, situat în Focşani, str. Vîlcele nr. 15, 

                T 125, P 6601 şi constituirea dreptului de superficie, cu titlu oneros şi a dreptului 

                de servitute în indiviziune şi  în cote părţi egale, cu titlu oneros, către proprietarii 

                construcţiilor amplasate pe acest teren

           Consiliul local al Municipiului Focşani, judeţul Vrancea, întrunit în şedinţă          ordinară:

            Analizând proiectul de hotărâre iniţiat de Primarul Municipiului Focşani Cristi Valentin Misăilă, raportul comun al Serviciului juridic-contencios, administrarea domeniului public şi privat şi al Direcţiei economice, înregistrat la nr. 19710/ 20.03.2017 prin care se propune aprobarea dezmembrării terenului în suprafaţă de 4978,00 mp. aparţinând domeniului privat al Municipiului Focşani, situat în Focşani, str. Vîlcele nr. 15, T 125, P 6601 şi constituirea dreptului de superficie, cu titlu oneros şi a dreptului de servitute în indiviziune şi în cote părţi egale, cu titlu oneros, către proprietarii construcţiilor amplasate pe acest teren.

      -  văzând avizul favorabil al comisiei de buget şi administraţie publică şi al comisiei de urbanism şi agricultură;
      -  văzând cererea Societăţii SIRENI IMPEX SRL înregistrată la instituţia noastră sub nr. 7628/ 03.02.2017;
      - având în vedere prevederile Legii nr.1/ 2005 privind organizarea şi funcţionarea cooperaţiei, republicată şi Hotărârea Consiliului Local nr. 394/ 27.10.2016 pentru aprobarea Regulamentului privind constituirea dreptului de superficie cu titlu oneros asupra terenurilor ce aparţin domeniului privat al Municipiului Focşani, transmise în folosinţă, pe durată nedeterminată şi fără plată, organizaţiilor cooperaţiei de consum şi meşteşugăreşti şi asociaţiilor meşteşugăreşti;
         -  în baza prevederilor art. 693 - 702 din Codul Civil ;

         - în baza prevederilor art.36 alin. (9) art.45 alin. (3), art.123 alin.(1), (2) şi (3) din Legea nr. 215/2001, privind administraţia publică, republicată, cu modificările şi completările ulterioare;
HOTĂRĂŞTE:

             Art. 1.  Se aprobă dezmembrarea terenului în suprafaţă de 4978,00 mp. situat în Focşani, str. Vîlcele nr. 15, judeţul Vrancea T 125 P 6601, având nr. cadastral 2794N, înscris în Cartea funciara nr. 62192 a UAT Focşani, în cinci loturi, conform anexei nr. 1, la prezenta hotărâre, astfel:
· 2 –

· lotul nr. 1 – în suprafaţă de 1572, 00 mp.are destinaţia de curţi- construcţii pe care se instituie drept de superficie în favoarea Societăţii VIALY IMPEX SRL;

· lotul nr. 2 – în suprafaţă de 584, 00 mp. are destinaţia de curţi- construcţii pe care se instituie drept de sevitute în favoarea Societatii VIALY IMPEX SRL lotul nr. 1, a Societăţii EUROVOX COM SRL lotul nr. 4 şi Municipiul Focşani lotul nr. 3;
· lotul nr. 3 – în suprafaţă de  929, 00 mp.cu destinaţia de curţi – construcţii pe care nu sunt amplasate construcţii, anexa nr. 6 la prezenta hotărâre;
· lotul nr. 4 – în suprafaţă de  1611, 00 mp. are destinaţia de curţi- construcţii pe care se instituie drept de superficie în favoarea Societăţii EUROVOX COM SRL;
· lotul nr. 5 – în suprafaţă de 282,00 mp. are destinaţia de curţi- construcţii pe care se instituie drept de superficie în favoarea Societăţii SIRENI IMPEX SRL.
          Art. 2. Se aprobă consemnarea acordului Municipiului Focşani prin Consilul Local, privind dezmembrarea terenului în suprafaţă de 4978,00 mp., în cinci loturi, teren situat în Focşani, str. Vîlcele nr. 15, T 125, P 6601, având nr. cadastral 2794N, înscris în Cartea funciara nr. 62192 a UAT Focşani.

         Art. 3.  Se aprobă constituirea dreptului de superficie, cu titlu oneros, pe o perioadă de 49 ani, asupra terenului în suprafaţă de 1572, 00 mp., lotul nr. 1, situat în Focşani, str. Vîlcele nr. 15, T. 125 P. 6601, ce aparţine domeniului privat al Municipiului Focşani, aferent imobilelor-construcţii cu destinaţia de hală de producţie şi anexe către Societatea VIALY IMPEX SRL, proprietar al acestor construcţii, conform anexei nr. 2, care face parte din prezenta hotărâre. Preţul superficiei este de 1, 22 lei/ mp./ lună.

         Art. 4. Se aprobă constituirea dreptului de superficie, cu titlu oneros, pe o perioadă de 49 ani, asupra terenului în suprafaţă  de 1611, 00 mp. lotul nr. 4, situat în Focşani, str. Vîlcele nr. 15, T.125  P. 6601, ce aparţine domeniului privat al Municipiului Focşani, aferent imobilelor-construcţii cu destinaţia de depozit carburanţi, ateliere, şopron şi grup sanitar către Societatea EUROVOX COM SRL, proprietar al acestor construcţii, conform anexei nr. 3, care face parte din prezenta hotărâre. Preţul superficiei este de 1, 22 lei/ mp./ lună.

          Art. 5. Se aprobă constituirea dreptului de superficie, cu titlu oneros, pe o perioadă de 49 ani, asupra terenului în suprafaţă de 282,00 mp., lotul nr. 5, situat în Focşani, str. Vîlcele nr. 15, T. 125 P. 6601 ce aparţine domeniului privat al Municipiului Focşani, aferent imobilului-construcţie cu destinaţia de copertină către Societatea SIRENI IMPEX SRL, proprietar al acestei construcţii, conform anexei nr. 4, care face parte din prezenta hotărâre. Preţul superficiei nr. 1, 22 lei/ mp./ lună.

         Art. 6. Se aprobă constituirea dreptului de servitute, în indiviziune şi cote părţi egale, pe o perioadă de 49 de ani, pe terenul în suprafaţă de 584,00 mp., lotul nr. 2, în favoare Societăţii VIALY IMPEX SRL, lotul nr. 1, Societatea EUROVOX COM SRL, lotul nr. 4 şi Municipiul Focşani, lotul nr. 3, conform anexei nr. 5, la prezenta

 hotărâre. Pentru cele doua societăţi, menţionate anterior, preţul servituţii este de 1, 22 lei/mp./ lună. 

        Art. 7. Se împuterniceşte Primarul Municipiului Focşani Cristi Valentin Misăilă să semneze în numele şi pe seama Municipiului Focşani, contractul de constituire de drept de superficie şi de servitute, în formă autentică.

        Art. 8. Toate cheltuielile ocazionate de constituirea dreptului de superficie şi de servitute în indiviziune şi cote părţi egale, în formă autentică, vor fi suportate de superficiari.

        Art. 9. Pe cale de consecinţă se abrogă HCL nr. 303/ 29.10.2015 privind concesionarea directă a terenului în suprafaţă de 5077, 00 mp. situat în Focşani, str. Vîlcele nr. 15, T. 125, P 6601, CF nr. 5920N, ce aparţine domeniului privat al Municipiului Focşani, aferent imobilului – construcţii cu destinaţia de pichet P.S.I., gheretă paznic, depozit metalic, copertină saci, copertină metalică, depozit carburanţi, confecţii metalice, copertină (şopron), grup sanitar, copertină, clădire (atelier) tâmplărie şi ţarc metalic (şopron) către Societatea Cooperativa Prodcoop Focşani, proprietar al acestor construcţii.

         Art. 10.  Prezenta hotărâre va fi comunicată de către Serviciul administraţie publică locală, compartimentelor, birourilor, serviciilor si Primarului Municipiului Focşani, care va asigura executarea acesteia prin Serviciul juridic-contencios, administrarea domeniului public şi privat, Direcţiei economice şi Biroului cadastru, agricultură.
PREŞEDINTE DE ŞEDINŢĂ, 
Marius- Eusebiu IORGA
                                                                                                          Contrasemnează,

                                                                                             Secretarul Municipiului Focşani                   

                                                                                                  Eduard – Marian Corhană
Municipiul Focşani 28 martie 2017

